Az Umimacsi diary (eredeti címén, félig japán, félig latin betűs írással: 海街diary) egy 2015-ben bemutatott japán film Koreeda Hirokazu rendezésében. Magyar címe nincs, az eredeti cím jelentése "tengerparti városi napló". A mű három lánytestvér életét mutatja be, akikhez odaköltözik 14–15 éves, szintén lány féltestvérük. A film egyik legnagyobb sikere, hogy a 2015-ös cannes-i fesztiválon a nagyjátékfilmek versenyében bekerült a hivatalos válogatásba, vagyis az Arany Pálma jelöltje volt.